4.การประกอบธุรกิจของแต่ละสายผลิตภัณฑ์

4.1 ลักษณะการให้บริการและผลิตภัณฑ์

บริษัทประกอบธุรกิจหลักในการให้บริการสถานพยาบาล
โดยมีโรงพยาบาลภายใต้การดำเนินการของบริษัท ศิครินทร์ จำกัด (มหาชน) จำนวน 2 แห่ง คือ
โรงพยาบาลศิครินทร์ และโรงพยาบาลรัทรินทร์
โรงพยาบาลทั้งสองแห่งมีแพทย์ผู้เชี่ยวชาญครบทุกสาขา และเปิดให้บริการตลอด 24 ชั่วโมง
โดยลักษณะการให้บริการของบริษัทสามารถจําแนกออกตามประเภทของผู้ป่วยที่เข้ารับการรักษาพยาบาลได้
2 ประเภท คือ ผู้ป่วยนอก (OPD) และผู้ป่วยใน (IPD)

4.1.1 บริการทางการแพทย์ของโรงพยาบาลศิครินทร์

โรงพยาบาลศิครินทร์เปิดให้บริการโดยคณะแพทย์ผู้เชี่ยวชาญ แบ่งเป็นแพทย์ประจำ 50 คน
และแพทย์เวรเฉพาะทางรวม 198 คน ครบทุกสาขา ภายพื้นที่อาคาร 3 อาคาร รวมพื้นที่ให้บริการ
23,340 ตารางเมตร โดย

-   อาคารศิครินทร์ 1 จะเน้นบริการด้านอายุรกรรม, ศัลยกรรมทั่วไป, ศัลยกรรมกระดูก

  และกุมารเวชกรรม

-   อาคารศิครินทร์ 2 จะให้บริการด้านสูติกรรม ผิวหนัง และศูนย์ตรวจสุขภาพ หรือ “Sikarin
    Health

Center” ให้บริการแบบครบวงจร

-   อาคารศิครินทร์ 3 เปิดให้บริการเมื่อวันที่ 16 สิงหาคม 2550 พื้นที่บริการรวม 380
    ตารางเมตร

เป็นพื้นที่สำหรับให้บริการผู้ป่วยนอกประกันสังคม

 และสามารถแบ่งเป็นแผนกต่างๆ ที่ให้บริการทางการแพทย์ได้ดังนี้ ดังนี้

+-----------------------+------------------------+--------------------+
| โรงพยาบาลศิครินทร์       |                        | จำนวน(ห้อง)         |
+-----------------------+------------------------+--------------------+
| 1.ห้องตรวจแผนกผู้ป่วยนอก  | -   แผนกผิวหนัง          | 45                 |
|                       |                        |                    |
| -   แผนกอายุรกรรม      | -   แผนกหู คอ จมูก       |                    |
|                       |     และภูมิแพ้            |                    |
| -                     |                        |                    |
| แผนกศัลยกรรมกระดูกและข้อ | -   แผนกกายภาพบําบัด     |                    |
|                       |                        |                    |
| -   แผนกศัลยกรรม       | -   แผนกไตเทียม         |                    |
|                       |                        |                    |
| -   แผนกสูติ-นรีเวช      | -   แผนกธาราบําบัด       |                    |
|                       |                        |                    |
| -   แผนกกุมารเวช       | -   แผนกทันตกรรม        |                    |
|                       |                        |                    |
| -   แผนกทันตกรรม       | -   แผนกฉุกเฉิน          |                    |
|                       |                        |                    |
| -   แผนกจักษุวิทยา       |                        |                    |
+-----------------------+------------------------+--------------------+
| 2.  ห้องตรวจทันตกรรม    |                        | 7                  |
+-----------------------+------------------------+--------------------+
| 3.  ห้องบริการไตเทียม    |                        | 14 เตียง/รอบ        |
+-----------------------+------------------------+--------------------+
| 4.  ห้องบริบาลผู้ป่วยหนัก   |                        | 13                 |
|     (ICU)             |                        |                    |
+-----------------------+------------------------+--------------------+
| 5.  หอพักผู้ป่วยใน        |                        | 235                |
+-----------------------+------------------------+--------------------+
| 6.  ห้องผ่าตัด           |                        | 4                  |
+-----------------------+------------------------+--------------------+

บริการพิเศษอื่นๆ

นอกเหนือจากการให้บริการรักษาตรวจรักษาโรคตามแผนกต่างๆ
สำหรับผู้ป่วยนอกและผู้ป่วยในตามที่กล่าวข้างต้น โรงพยาบาลยังมีการให้บริการพิเศษอื่นๆ
เพื่ออำนวยความสะดวกแก่ลูกค้า ดังต่อไปนี้

-   บริการหน่วยตรวจสุขภาพนอกสถานที่ นอกจากการตรวจสุขภาพในศูนย์ตรวจสุขภาพภายใน

โรงพยาบาลแล้ว โรงพยาบาลยังให้บริการตรวจสุขภาพ ณ ที่ทำการของลูกค้าโดยตรง
กลุ่มลูกค้าประกอบไปด้วยอาคารสำนักงาน และโรงงานต่างๆ ที่อยู่ในเขตกรุงเทพ และปริมณฑล
รวมทั้งจังหวัดใกล้เคียง เช่น จังหวัดชลบุรี และจังหวัดฉะเชิงเทรา เป็นต้น
การตรวจสุขภาพนอกสถานที่จะเน้นตรวจครั้งละเป็นจำนวนมากในวันคราวเดียวกัน ซึ่งโรงพยาบาลฯ
สามารถตรวจได้ประมาณ 800-1,200 คนต่อวัน ต่อหน่วยตรวจ สามารถออกหน่วยตรวจได้ประมาณ
3-4 แห่งต่อวัน ด้วยระบบการตรวจที่ทันสมัย เช่น ลงทะเบียนด้วยระบบคอมพิวเตอร์
และใช้ระบบบาร์โค้ดในการบันทึกผล ซึ่งนอกจากตรวจได้ครั้งละจำนวนมากแล้ว
ยังมีความถูกต้องแม่นยำสูงอีกด้วย

-   การให้บริการผู้ป่วยประกันสังคม ปัจจุบันมีผู้ประกันตนที่ลงทะเบียนเลือกโรงพยาบาลศิครินทร์

จำนวน 110,000 คน มีอัตราการใช้บริการผู้ป่วยนอกเฉลี่ยวันละ 700 คน
หลังจากขยายอาคารบริการผู้ป่วยประกันสังคม ทำให้ผู้ประกันตนมีความสะดวกสบายมากขึ้น
รวมถึงการขยายเวลาบริการเพื่อให้ผู้ประกันตนได้รับความสะดวก จากเดิมบริการเวลา 08.00 –
20.00 น. เป็น 07.00 – 22.00 น. ในด้านการรักษาพยาบาลได้เพิ่มแพทย์เฉพาะทาง 2 ท่าน
เพื่อให้การรักษาพยาบาลได้รวดเร็วและมีมาตรฐานมากยิ่งขึ้น อย่างไรก็ตาม โรงพยาบาลฯ
ไม่มีนโยบายเพิ่มจำนวนผู้ประกันตน โดยจะคงจำนวนผู้ประกันตนไว้ที่ 110,000 – 130,000 คน

-   Home health care
    เป็นหน่วยงานสำหรับออกให้คำปรึกษาและข้อแนะนำด้านงานบริการสุขภาพแก่ชุมชนที่พักอาศัยหรือทํางานอยู่ในบริเวณเขตบางนาและบริเวณพื้นที่ใกล้เคียงโดยรอบ

-   ห้องอาหารศิการ และฟู้ด คอร์ท จากการขยายตัวเพิ่มขึ้นของผู้รับบริการ ปัจจุบันภายใน

โรงพยาบาลศิครินทร์ จะมีร้านค้าที่ให้บริการอาหารจำนวน 3 แห่ง
(ไม่รวมแผนกอาหารที่บริการอาหารผู้ป่วยโดยตรง) โดยเป็นของโรงพยาบาล 2 ร้าน คือ
ห้องอาหารศิการ และห้องอาหาร Sikarin Food Court ซึ่งลูกค้าของห้องอาหารศิการ
และห้องอาหาร Sikarin Food Court
นอกจากจะเป็นลูกค้าที่มาใช้บริการรักษาพยาบาลของโรงพยาบาลศิครินทร์แล้ว
ยังมีผู้ที่พักอาศัยหรือที่ทำงานโดยรอบโรงพยาบาลฯ เข้ามาใช้บริการด้วย

-   บริการรถพยาบาลฉุกเฉิน ให้บริการเคลื่อนย้ายผู้ป่วยตลอด 24 ชั่วโมง
    ด้วยเครื่องมือและอุปกรณ์

การแพทย์กู้ชีพฉุกเฉินที่ครบครัน ทันสมัย มีประสิทธิภาพสูง

-   แผนกลูกค้าสัมพันธ์ต่างประเทศ ประกอบไปด้วยทีมงานที่เชี่ยวชาญภาษาตะวันออก ได้แก่

ภาษาจีน ญี่ปุ่น และภาษาอังกฤษ
เพื่อให้บริการด้านข้อมูลโรงพยาบาลและความรู้ทั่วไปแก่ลูกค้าต่างชาติที่เข้ามาใช้บริการ

-   แพกเก็จและโปรโมชั่น โรงพยาบาลศิครินทร์ตั้งอยู่ในแหล่งที่มีการแข่งขันสูงมาก ปัจจุบันมี

โรงพยาบาลในระดับที่ใกล้เคียงกัน และอยู่ในพื้นที่บริการเดียวกันกว่า 7 ราย
ดังนั้นกิจกรรมทางการตลาดและกิจกรรมส่งเสริมการขายต่างๆ นับวันจะมีบทบาทเพิ่มสูงยิ่งขึ้น
อย่างไรก็ตามในการออกแพกเก็จและการจัดกิจกรรมส่งเสริมการขายต่างๆ
โรงพยาบาลจะทำอย่างระมัดระวัง และให้มีน้อยที่สุดเท่าที่จำเป็นเท่านั้น
ทั้งนี้เพื่อไม่ให้กระทบต่อภาพพจน์ของโรงพยาบาลและระดับราคาค่าบริการในระยะยาว

ปัจจุบันโรงพยาบาลฯ เสนอแพกเก็จหลักอยู่ 2 โปรแกรม คือ โปรแกรมคลอดเหมาจ่าย
และโปรแกรมตรวจสุขภาพประจำปี ส่วนกิจกรรมที่เหลือจะจัดในรูปแบบ Seasonal Sale
Promotion ซึ่งจะจัดขึ้นตามโอกาสและเทศกาลต่างๆ ในรอบปี

4.1.2 บริการทางการแพทย์ของโรงพยาบาลรัทรินทร์

โรงพยาบาลรัทรินทร์ เปิดให้บริการด้วยขนาด 100 เตียง ตั้งอยู่บนถนนสุขุมวิท-สายเก่า กม.ที่ 34
อยู่ห่างจากโรงพยาบาลศิครินทร์ 16 กิโลเมตร ใช้เวลาเดินทางประมาณ 25-30 นาที
บริษัทจึงมีนโยบายให้โรงพยาบาลศิครินทร์และโรงพยาบาลรัทรินทร์
ใช้ทรัพยากรทุกชนิดที่จำเป็นร่วมกันได้
โดยบริการที่โรงพยาบาลรัทรินทร์ใช้บริการร่วมกับทางโรงพยาบาลศิครินทร์ อาทิเช่น อาหารผู้ป่วย
, ระบบซักรีดเสื้อผ้าผู้ป่วยและงานผ้าต่างๆ , ระบบการนึ่งฆ่าเชื้ออุปกรณ์การแพทย์และห้องผ่าตัด ,
อุปกรณ์การแพทย์ , ระบบคลังสินค้ายาและเวชภัณฑ์ เป็นต้น
ทำให้โครงสร้างการบริหารงานของโรงพยาบาลรัทรินทร์จึงมีความกระชับ

ด้วยทำเลที่ตั้งอยู่ใกล้นิคมอุตสาหกรรมบางปู
จึงทำให้โรงพยาบาลรัทรินทร์จะมุ่งเน้นให้บริการแก่กลุ่มผู้ป่วยประกันสังคมเป็นหลัก
อย่างไรก็ตามในระยะ 2 ปีที่ผ่านมา ชุมชนย่านบางปูใหม่ มีการพัฒนา และขยายตัวอย่างรวดเร็ว
เช่น การเปิดให้บริการของห้างสรรพสินค้า และโครงการที่พักอาศัยต่างๆ
โรงพยาบาลรัทรินทร์จึงได้ปรับแผนลูกค้าเป้าหมายใหม่ โดยเริ่มมุ่งเจาะตลาดลูกค้าทั่วไป
และลูกค้าประกันชีวิตที่พักอาศัย อยู่ในบริเวณดังกล่าว

โรงพยาบาลรัทรินทร์ มีทีมแพทย์ประจำ (Full Time) ครอบคลุมทุกสาขาหลัก ประกอบด้วย
อายุรกรรม , ศัลยกรรมทั่วไป,ศัลยกรรมกระดูก,สูติ-นรีเวชกรรมและกุมารเวชกรรม
สามารถแบ่งเป็นแผนกต่างๆที่ให้บริการทางการแพทย์ได้ดังนี้

+----------------------------------+-----------------------------------+
| โรงพยาบาลรัทรินทร์                  |                                   |
+----------------------------------+-----------------------------------+
| 1.ห้องตรวจแผนกผู้ป่วยนอก             | -   แผนกศัลยกรรมกระดูกและข้อ         |
|                                  |                                   |
| -   แผนกอายุรกรรม                 | -   แผนกสูติ-นรีเวช                  |
|                                  |                                   |
| -   แผนกศัลยกรรม                  | -   แผนกจักษุวิทยา                   |
|                                  |                                   |
| -   แผนกกุมารเวช                  | -   แผนกหู คอ จมูก และภูมิแพ้          |
|                                  |                                   |
| -   แผนกผิวหนัง                    | -   แผนกฉุกเฉิน                     |
|                                  |                                   |
| -   แผนกกายภาพบําบัด               |                                   |
+----------------------------------+-----------------------------------+
| 2.  ห้องบริบาลผู้ป่วยหนัก (ICU)        |                                   |
+----------------------------------+-----------------------------------+
| 3.  หอพักผู้ป่วยใน                   |                                   |
+----------------------------------+-----------------------------------+
| 4.  ห้องผ่าตัด                      |                                   |
+----------------------------------+-----------------------------------+

พื้นที่การให้บริการประกอบด้วย ห้องตรวจผู้ป่วยนอกและฉุกเฉิน จำนวน 9 ห้องตรวจ ห้องผ่าตัด 2
ห้อง และห้อง Recovery 2 ห้อง หอผู้ป่วยหนักจำนวน 5 เตียง
ส่วนห้องพักผู้ป่วยในประกอบด้วยห้องเตียงพิเศษ ห้องเดี่ยว ห้องคู่ และห้องรวม 4 เตียง
จำนวนห้องพักผู้ป่วยในทั้งสิ้น 57 เตียง

สำหรับในด้านการบริหารคุณภาพ โรงพยาบาลรัทรินทร์ผ่านการรับรองระบบ ISO 9001
และผ่านการรับรองระบบ HA ขั้นที่ 2

บริการพิเศษอื่นๆ

-   การรองรับผู้ป่วยอุบัติเหตุ และฉุกเฉิน
    ด้วยพื้นที่ตั้งของโรงพยาบาลรัทรินทร์อยู่ติดถนนใหญ่และห่าง

ไกลจากโรงพยาบาลอื่น ดังนั้น สถิติผู้ป่วยที่เกิดอุบัติเหตุทางรถยนต์
และส่งมารักษาที่โรงพยาบาลรัทรินทร์ค่อนข้างสูง
ปัจจุบันโรงพยาบาลรัทรินทร์มีห้องตรวจและห้องกู้ชีวิตฉุกเฉิน พร้อมเครื่อง เอกซเรย์คอมพิวเตอร์
หรือ CT Scan และ

เครื่องเอกซเรย์ถ่ายภาพเคลื่อนไหว (Fluoroscopy) รวมทั้งห้องผ่าตัดจำนวน 2 ห้อง
และห้องพักฟื้น (Recovery Room) จำนวน 2 Units
จึงทำให้มั่นใจได้ว่าผู้ป่วยอุบัติเหตุจะได้รับการรักษาอย่างปลอดภัย

-   บริการตรวจสุขภาพประจำปี นอกจากนี้โรงพยาบาลรัทรินทร์ ตั้งอยู่บริเวณใกล้เคียง
    กับนิคมอุตสาห-

กรรมบางปู รวมทั้งพื้นที่ตำบลบางปูใหม่ เป็นที่ตั้งของโรงงานประเภทต่างๆเป็นจำนวนมาก
โรงพยาบาลฯ จึงได้จัดบริการตรวจสุขภาพก่อนเข้างาน
และตรวจสุขภาพประจำปีแก่พนักงานของบริษัทต่างๆ ทั้งตรวจภายในโรงพยาบาล
และตรวจนอกสถานที่

4.2 การตลาดและภาวะการแข่งขัน

4.2.1กลยุทธ์การแข่งขัน

เนื่องจากธุรกิจโรงพยาบาลมีการแข่งขันที่สูง
ทำให้บริษัทจำเป็นต้องมีการปรับเปลี่ยนและพัฒนากลยุทธ์การแข่งขันอยู่ตลอดเวลาเพื่อให้สามารถตอบสนองความต้องการของผู้มาใช้บริการได้อย่างมีประสิทธิภาพ
ทั้งนี้ กลยุทธ์ในการแข่งขันของบริษัทสามารถสรุปได้ดังนี้

1) การสร้างความสัมพันธ์ที่ดีกับลูกค้าผู้มาใช้บริการและการขยายฐานลูกค้าใหม่อย่างต่อเนื่อง

บริษัทมีทีมเจ้าหน้าที่การตลาดที่รับผิดชอบในการติดต่อและสร้างความสัมพันธ์ที่ดีกับลูกค้าอย่างต่อเนื่อง
โดยจะมีการจัดกิจกรรมทางการตลาดรวมทั้งจัดส่งวารสารข่าว (Newsletter)
ตรงถึงลูกค้าอย่างสม่ำเสมอ ให้รู้สึกเสมือนเป็นครอบครัวเดียวกัน นอกจากนี้
เจ้าหน้าที่การตลาดยังทำหน้าที่ในการสร้างฐานลูกค้าใหม่ ได้แก่
ลูกค้าต่างชาติที่มีสถานที่ทำงานหรือที่พักอาศัยอยู่ในบริเวณใกล้เคียงกับที่ตั้งของโรงพยาบาล
ซึ่งบริษัทมีการว่าจ้างบุคลากรที่มีความเชี่ยวชาญทางด้านการตลาดและมีความสัมพันธ์ที่ดีกับบริษัทต่างชาติมาทำหน้าที่ในการอบรมเจ้าหน้าที่การตลาดและจัดทําแผนการตลาด
เพื่อช่วยขยายฐานลูกค้าของโรงพยาบาล นอกจากนี้
บริษัทได้มีการจัดตั้งแผนกลูกค้าสัมพันธ์ต่างประเทศเพื่อรองรับผู้ใช้บริการชาวต่างประเทศ
เพื่อเพิ่มศักยภาพและช่วยสร้างความมั่นใจให้แก่ชาวต่างประเทศที่เข้ามาใช้บริการนับตั้งแต่เริ่มต้นจนกระทั่งเสร็จสิ้นกระบวนการรักษาพยาบาล
ด้วยการสื่อสารที่เข้าใจตรงกัน

2) การเน้นคุณภาพการให้บริการ

ภายใต้กระบวนการพัฒนาคุณภาพการรักษาพยาบาลทางคลินิกด้วยทีมสหสาขาวิชาชีพให้ได้คุณภาพระดับสากล
อาทิเช่น HA (Hospital Accreditation), JCIA (Joint Commission International
Accreditation Standard for Hospital) หรือ
กระบวนการพัฒนาระบบบริหารการจัดการ-TQA (Thailand Quality Award)
ซึ่งบริษัทฯได้นำมาใช้เป็นแนวทางในการพัฒนาองค์กร
เพื่อยกระดับคุณภาพการให้บริการทางการแพทย์และการพยาบาล
พร้อมกับการประยุกต์ใช้เทคโนโลยีคอมพิวเตอร์สารสนเทศที่มีประสิทธิภาพ
ทำให้โรงพยาบาลได้รับความไว้วางใจจากชุมชนและลูกค้ากลุ่มเป้าหมายในเรื่องการให้บริการทางการแพทย์ด้วยดีเสมอมา

โรงพยาบาลทั้งสองแห่งภายใต้การดำเนินงานของบริษัท
มีความพร้อมด้วยคณะแพทย์ประจำและแพทย์ที่ปรึกษาที่มีความรู้ ประสบการณ์
และมีความเชี่ยวชาญครบทุกสาขาเพื่อให้บริการตลอด 24 ชั่วโมง
นอกจากนี้บริษัทยังมีเครื่องมือและอุปกรณ์การแพทย์ที่ทันสมัยมาใช้ในการรักษาพยาบาล ได้แก่
เครื่องเอ็กซเรย์คอมพิวเตอร์ เครื่องเอ็กซเรย์เต้านม เครื่องเลเซอร์เพื่อการผ่าตัด
เครื่องมือผ่าตัดโดยการส่องกล้อง เครื่องวัดสมรรถภาพการทำงานของหัวใจแบบพกพา
เครื่องไตเทียมอันทันสมัย รวมถึงสระธาราบำบัด
ซึ่งเป็นแนวทางธรรมชาติบำบัดเพื่อช่วยฟื้นฟูผู้ป่วยหลังการผ่าตัด เป็นต้น

นอกจากนี้บริษัทยังได้มีกิจกรรมพัฒนาบุคคลากรในองค์กรอย่างต่อเนื่องตลอดทั้งปี 2552 อาทิเช่น
Lucky All Month,อบรมพนักงานเข้าใหม่ (Sikarin Way for New Staff)
ด้วยค่านิยมและวัฒนธรรมขององค์กร เป็นต้น
ซึ่งกระบวนการเหล่านี้มุ่งเน้นที่จะพัฒนาบุคคลากรทางการแพทย์ให้มีทักษะด้านวิชาชีพเฉพาะที่เป็นปัจจุบันอยู่เสมอ
และเสริมสร้างวัฒนธรรมองค์กร เรียนรู้การทำงานเป็นทีม
ปลูกฝังวิสัยทัศน์และพันธกิจให้เข้าใจทั่วทั้งองค์กร
เพื่อพัฒนาศักยภาพและเสริมสร้างความพร้อมในการให้บริการแก่ลูกค้าด้วยสุขภาพกาย และใจที่ดี

4.2.2 ลักษณะลูกค้า

ลูกค้าของโรงพยาบาลศิครินทร์
และโรงพยาบาลรัทรินทร์สามารถแบ่งเป็นประเภทใหญ่ตามเงื่อนไขสัญญา

ได้ดังนี้

1)  ลูกค้าทั่วไป หมายถึง
    ผู้ป่วยที่มาใช้บริการรักษาพยาบาลที่เป็นลูกค้าทั่วไปที่มีที่พักอาศัยหรือที่ทํางาน

อยู่ในพื้นที่ใกล้เคียงกับสถานที่ตั้งของโรงพยาบาล
โดยลูกค้าจะเป็นผู้รับผิดชอบค่าใช้จ่ายที่ทั้งหมดที่เกิดขึ้นในการรักษาพยาบาลเอง

2)  ลูกค้าบริษัท หมายถึง ผู้ป่วยที่มาใช้บริการซึ่งเป็นพนักงานของบริษัทต่างๆ
    หรือลูกค้าผู้เอาประกันชีวิต

กับบริษัทประกันชีวิตที่ทำสัญญากับทางโรงพยาบาลว่าจะเป็นผู้รับผิดชอบค่าใช้จ่ายในการรักษาพยาบาลพนักงาน
หรือลูกค้าของตน เมื่อมาใช้บริการตามเงื่อนไขและข้อตกลงที่ได้ทำกันไว้ เช่น
ลูกค้าบริษัทเอกชนทั่วไป และลูกค้าบริษัทประกันชีวิต เป็นต้น

3)  ลูกค้ากองทุนเงินทดแทน หมายถึง กลุ่มลูกค้าที่เป็นพนักงานของบริษัท หรือโรงงานต่างๆ
    ที่เข้ารับ

การรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมโดยกองทุนเงินทดแทนจะเป็นผู้รับผิดชอบค่าใช้จ่ายตามที่ใช้ในการรักษาพยาบาลจริงในแต่ละกรณี
แต่ทั้งนี้ต้องไม่เกินวงเงินจำนวน 35,000 บาทต่อครั้ง

4)  ลูกค้าประกันสังคม หมายถึง
    กลุ่มลูกค้าที่เป็นพนักงานบริษัทซึ่งได้ถูกหักค่าจ้างรายเดือนเพื่อสมทบเข้า

กองทุนประกันสังคม
และสามารถใช้บริการรักษาพยาบาลจากโรงพยาบาลได้ในการเจ็บป่วยทั่วไปที่มิได้เกิดจากการทำงานซึ่งทางโรงพยาบาลที่เข้าแผนประกันสังคมจะทําการรักษาจนกว่าจะหายหรือเสียชีวิตทั้งนี้หลักเกณฑ์และสิทธิความคุ้มครองค่ารักษาพยาบาลของผู้ประกันตนเป็นไปตามข้อกำหนดของสำนักงานประกันสังคม
โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักประกันสังคม

4.2.3 กลุ่มลูกค้าเป้าหมาย

กลุ่มลูกค้าเป้าหมายของบริษัท มีดังนี้

1)  ผู้ที่มีรายได้ปานกลาง – ปานกลางค่อนข้างสูง พักอาศัยอยู่ในย่าน บางนา อ่อนนุช ประเวศ
    และบางพลี

ซึ่งกลุ่มนี้จะใช้บริการของโรงพยาบาลศิครินทร์ ใน 2 รูปแบบ

-   แบบผู้ป่วยทั่วไป ซึ่งผู้ป่วยจะรับผิดชอบต่อการชำระค่ารักษาพยาบาลเองโดยตรง
    โดยช่องทางนี้จะ

  เป็นผู้ป่วยกลุ่มใหญ่ที่สุดของโรงพยาบาลศิครินทร์

-   แบบผู้ถือกรมธรรม์ประกันสุขภาพ ซึ่งในรูปแบบนี้บริษัทประกันชีวิต จะเป็นผู้รับผิดชอบค่ารักษา

  พยาบาลแทนผู้ป่วยตามขอบเขตของสัญญากรมธรรม์

2)  บริษัทคู่สัญญาที่จัดสวัสดิการให้แก่พนักงานโดยตรง และไม่ใช้สิทธิประกันสังคม ซึ่งตั้งอยู่ในรัศมี

15-20 กิโลเมตร ได้แก่ บ.โตโยต้า มอเตอร์ ประเทศไทย จำกัด, บ. อีซูซุ มอเตอร์
(ประเทศไทย) จำกัด, บ.ฮีโน่ มอเตอร์ส แมนูแฟคเจอรี่ง ประเทศไทย จำกัด, บ.เด็นโซ่
(ประเทศไทย) จำกัด, บ. เอ็น เอช เค สปริง (ประเทศไทย) จำกัด,
โรงเรียนบางกอกพัฒนา, บ. สยามเคมีคอลอินดัสตรี้ จำกัด เป็นต้น

3)  ลูกค้ากลุ่มประกันสังคม ซึ่งเป็นผู้ที่พักอาศัย หรือมีสถานที่ทำงานในรัศมี 15-20 กิโลเมตร
    โดยรอบโรง

พยาบาล

ด้วยโรงพยาบาลศิครินทร์ เป็นโรงพยาบาลทั่วไป (General Hospital) ขนาดกลาง
นับเป็นกลุ่มที่มีคู่แข่งในตลาดมากที่สุด
ในเชิงกลยุทธ์แล้วโรงพยาบาลในกลุ่มนี้จะไม่เน้นแข่งขันด้านความล้ำหน้าของอุปกรณ์การแพทย์แต่จะแข่งขันด้านบริการและความคุ้มค่า
(Value for Money) เป็นสำคัญ
โดยเฉพาะอย่างยิ่งการสร้างความสัมพันธ์ที่ดีเลิศกับลูกค้าในย่านชุมชนของแต่ละโรงพยาบาล
ทั้งระดับครอบครัวและระดับองค์กร เช่น โรงเรียน
สถานประกอบการและโรงงานอุตสาหกรรมต่างๆ

4.2.4 นโยบายราคา

เนื่องจากลูกค้ากลุ่มใหญ่ของโรงพยาบาลศิครินทร์
และโรงพยาบาลรัทรินทร์เป็นกลุ่มผู้มีรายได้ปานกลาง
ดังนั้นราคาจึงเป็นปัจจัยสำคัญประการหนึ่งในการเลือกใช้บริการของลูกค้า
บริษัทจึงมีการกําหนดราคาโดยอ้างอิงกับราคาตลาดและคู่แข่งของบริษัทที่อยู่ในบริเวณเดียวกันเป็นสำคัญ
โดยบริษัทมีเป้าหมายที่จะให้บริการแก่ลูกค้าด้วยคุณภาพที่เหนือกว่าในราคาที่เท่ากับคู่แข่ง
อย่างไรก็ตาม ในส่วนของโรงพยาบาลศิครินทร์ได้พยายามสร้างมูลค่าเพิ่มแก่ลูกค้าในด้านต่างๆ
อยู่เสมอ เช่น การปรับปรุงบรรยากาศภายในโรงพยาบาล การเพิ่มสิ่งอำนวยความสะดวกต่างๆ
เป็นต้น และเนื่องจากลูกค้าอีกส่วนหนึ่งของโรงพยาบาลศิครินทร์เป็นกลุ่มลูกค้าที่มีรายได้สูง
จึงทำให้สามารถปรับราคาให้สูงกว่าตลาดได้ในกลุ่มลูกค้าเฉพาะเจาะจงพิเศษ อย่างไรก็ตาม
การกําหนดราคาการให้บริการของโรงพยาบาลสามารถแบ่งได้เป็น 2 ประเภทใหญ่ๆ คือ

1) การกําหนดราคาแบบปกติ

บริษัทจะมีการกําหนดอัตราการให้บริการแก่ลูกค้าที่เหมาะสมและสามารถแข่งขันกับราคาของคู่แข่งขันในระดับเดียวกันได้
โดยคำนึงถึงต้นทุนการดำเนินงานของบริษัทด้วย

2)  การกําหนดราคาแบบเหมาจ่าย

  บริษัทมีการกําหนดค่ารักษาพยาบาลแบบเหมาจ่ายเพื่อความสะดวกในการบริหารค่าใช้จ่ายของผู้มา

ใช้บริการ
เนื่องจากการกำหนดราคาแบบเหมาจ่ายจะช่วยให้ผู้ใช้บริการทราบต้นทุนการรักษาพยาบาลที่ค่อนข้างแน่นอน
อีกทั้งบริษัทยังใช้การกําหนดราคาดังกล่าวเป็นกลยุทธ์ในการแข่งขันทางการตลาดเพื่อดึงดูดลูกค้าให้มาใช้บริการของโรงพยาบาล
โดยเฉพาะอย่างยิ่งโรงพยาบาลรัทรินทร์ซึ่งฐานลูกค้าส่วนใหญ่เป็นผู้มีรายได้ปานกลาง
โปรแกรมการรักษาพยาบาลแบบเหมาจ่ายของบริษัท ได้แก่ โปรแกรมตรวจสุขภาพประจําปี
โปรแกรมการคลอดบุตรเหมาจ่าย เป็นต้น

นอกจากนี้ บริษัทยังมีนโนบายที่จะรักษาฐานลูกค้าเดิมที่ใช้บริการของโรงพยาบาล
จึงได้จัดทําบัตรสมาชิกสําหรับลูกค้าของโรงพยาบาล
ซึ่งบริษัทจะให้ส่วนลดค่ารักษาพยาบาลตามประเภทของการเป็นสมาชิก

4.2.5 การจำหน่ายและช่องทางการจำหน่าย

บริษัทมุ่งเน้นการเพิ่มความสะดวกแก่ลูกค้าในการเข้าถึงบริการหรือข้อมูลการให้บริการของโรงพยาบาลมากที่สุดเพื่อให้ลูกค้าจดจำและเป็นทางเลือกอันดับต้นในการตัดสินใจใช้บริการของโรงพยาบาลของบริษัท
โดยช่องทางที่บริษัทใช้ในการส่งเสริมการเข้าถึงบริการของโรงพยาบาลที่สำคัญมีดังนี้

1. การจําหน่ายต่อลูกค้าทั่วไป บริษัทมีการจัดกิจกรรมทางการตลาดอย่างต่อเนื่อง
โดยมุ่งเน้นการสร้างความสัมพันธ์และภาพลักษณ์ที่ดีของโรงพยาบาล โดยการสื่อสารด้วยสื่อสิ่งพิมพ์
การจัดกิจกรรมร่วมกับหน่วยงานภายนอก นอกจากนี้บริษัทมีการใช้ระบบ Call Center
โทรศัพท์เลขหมาย 4 หลัก ได้แก่ 1728
เพื่อสะดวกในการจดจำและให้ข้อมูลลูกค้าที่สะดวกและรวดเร็วยิ่งขึ้น
และยังมีการเพิ่มความสะดวกในการสื่อสารแก่ลูกค้าต่างชาติ
โดยมีลูกค้าสัมพันธ์ต่างประเทศที่รองรับได้ถึง 3 ภาษา ได้แก่ ภาษาอังกฤษ
ภาษาจีนกลางและภาษาญี่ปุ่น นอกจากนี้
บริษัทมีการจัดบริการหน่วยแพทย์เคลื่อนที่และหน่วยบริการชุมชนเข้าถึงประชาชนโดยตรงอันจะเป็นการส่งเสริมภาพลักษณ์ให้แก่บริษัทอีกด้วย

2. การจําหน่ายต่อลูกค้าบริษัท รวมถึงลูกค้าประเภทโรงงานอุตสาหกรรม องค์กรภาครัฐ
และรัฐวิสาหกิจต่างๆ
บริษัทได้มีการอบรมพนักงานการตลาดโดยแบ่งออกเป็นทีมเพื่อสะดวกต่อการทํางานในการเข้าหาลูกค้าเป้าหมายในแต่ละกลุ่ม
โดยทีมการตลาดจะติดต่อกับบริษัทต่างๆ
โดยตรงเพื่อเข้าไปนําเสนอข้อมูลการให้บริการรักษาพยาบาลและการตรวจสุขภาพพนักงาน
รวมถึงนําเสนอรายละเอียดข้อมูลต่างๆ เช่น รายละเอียดเกี่ยวกับอัตราค่าบริการ
ระยะเวลาและจํานวนครั้งที่ให้บริการ เป็นต้น

นอกเหนือจากวิธีการดังกล่าวข้างต้น บริษัทยังได้มีการจัดทําเอกสาร แผ่นพับต่างๆ และ
เผยแพร่ข้อมูล ข่าวสาร กิจกรรมต่างๆ ของโรงพยาบาลผ่านเวบไซต์ (www.sikarin.com)
เพื่อใช้ในการประชาสัมพันธ์ รวมถึงการโฆษณาและเผยแพร่สิทธิประโยชน์
โปรแกรมการรักษาพยาบาลต่างๆ ที่ทางโรงพยาบาลได้จัดทําขึ้น
รวมถึงความรู้เรื่องสุขภาพในด้านต่างๆ
ให้แก่ลูกค้าของโรงพยาบาลเพื่อเป็นการขยายฐานลูกค้าให้เพิ่มมากขึ้น

4.2.6 ภาวะอุตสาหกรรมและการแข่งขัน

ในการสร้างความได้เปรียบในการแข่งขัน โรงพยาบาลยังคงมุ่งเน้นการพัฒนาใน 3 ด้านหลักคือ
การพัฒนาด้าน

คลินิก ด้านบริการ และควบคู่ไปกับการเพิ่มความคุ้มค่าเงินของลูกค้า ซึ่งในการพัฒนาคลินิกจะมุ่งเน้น
3 ด้านได้แก่

-   การเพิ่มคลินิกเฉพาะทาง (Sub-specialties focused)

-   การเพิ่มความสะดวกในการเข้าถึงบริการ ( Accessibility focused)

-   การเพิ่มทางเลือกด้านผลิตภัณฑ์แก่ลูกค้า (Choices focused)

  นอกจากนี้ยังให้ความสำคัญกับการเพิ่มความปลอดภัยแก่ผู้ช่วยในระดับสูงสุดจึงได้จัดกระบวนการรักษาพยาบาลที่สอดคล้องตามมาตรฐาน
  JCI ซึ่งจะช่วยส่งเสริมทั้งด้านความปลอดภัยของผู้ป่วย และยก

ภาพลักษณ์ของโรงพยาบาลไปสู่ระดับสากลด้วย

  1) ภาวะ และแนวโน้มการตลาด

สถานการณ์โรงพยาบาลเอกชนในปี 2553 จะมีลักษณะคล้ายกันมากับในปี 2552 กล่าวคือ
ช่วงไตรมาสที่ 1 และ ไตรมาสที่ 2 อัตราการเติบโตอยู่ในลักษณะที่คงที่หรือติดลบ
พร้อมกับสภาวะโดยรวมเต็มไปด้วยปัจจัยลบ ทั้งปัญหาความตึงเครียดทางการเมือง
การลดลงอย่างมากของนักท่องเที่ยวต่างชาติ
และสภาวะว่างงานของธุรกิจที่เกี่ยวเนื่องกับการท่องเที่ยว

อย่างไรก็ตามในช่วงปลายของไตรมาสที่2 สถานการณ์เริ่มดีขึ้น
และมาเติบโตสูงสุดในปลายไตรมาสที่3 และไตรมาสที่4
ส่งผลให้การเติบโตของตลาดโรงพยาบาลเอกชนโดยรวมดีกว่าปี2552
จากข้อมูลของตลาดหลักทรัพย์แห่งประเทศไทย ในช่วง9เดือนแรกปี
ผลปรากฏว่าโรงพยาบาลเอกชนในตลาดหลักทรัพย์มีอัตราการเติบโตของรายได้ร้อยละ 8.13
และอัตราการเติบโตของกำไรร้อยละ 22.09

สำหรับแนวโน้มการตลาดในปี 2554 แม้ว่าประมาณการอัตราการเติบโตทางเศรษฐกิจจะลดลงกว่าปี
2553 ก็ตาม แต่โดยรวมยังถือว่าอยู่ในอัตราที่ดี ประกอบกับการจัดให้มีการเลือกตั้งในปี 2554
ยังเป็นปัจจัยกระตุ้นการจับจ่ายในประเทศได้อีกทางหนึ่งด้วย
กล่าวได้ว่าแนวโน้มการเติบโตของโรงพยาบาลเอกชนในปี 2554 ยังคงสดใส
โดยเฉพาะอย่างยิ่งโรงพยาบาลที่อยู่ในแหล่งที่มีการขยายตัวสูงด้านที่พักอาศัย
หรือแหล่งที่การขนส่งมวลชนเข้าถึง จะยิ่งมีโอกาสเพิ่มสูงขึ้นไปอีกด้วย
โดยรวมแล้วคาดว่าการเติบโตของโรงพยาบาลเอกชนในปี 2554 จะอยู่ที่ประมาณร้อยละ 10-15

2) สภาวะการแข่งขัน

2.1) ส่วนแบ่งตลาดและคู่แข่ง

โรงพยาบาลเอกชนประเภททั่วไป (General Hospital) ที่มุ่งลูกค้าระดับรายได้ปานกลาง
(Medium – Income earning ) นับเป็นกลุ่มขนาดใหญ่ที่สุดของประเทศไทย
กระจายกันอยู่รอบกรุงเทพฯ และปริมณฑลรวมทั้งจังหวัดขนาดใหญ่ทั่วประเทศ
ในการแข่งขันของโรงพยาบาลทั่วไป(General Hospital)
จะมุ่งแข่งขันในพื้นที่ของตนเองเป็นสำคัญ พื้นที่แข่งขันของโรงพยาบาลศิครินทร์
และรัทรินทร์ประกอบด้วยเขตบางนา อ่อนนุช ประเวศ บางพลี และอำเภอเมืองสมุทรปราการ
ซึ่งมีโรงพยาบาลที่เป็นคู่แข่งหลัก 2 โรงพยาบาล คือ โรงพยาบาลไทยนครินทร์
และโรงพยาบาลเปาโลสมุทรปราการ และโรงพยาบาลที่เป็นคู่แข่งรองอื่นๆ เช่น
โรงพยาบาลวิภาราม โรงพยาบาลสำโรง และโรงพยาบาลสมิติเวช ศรีนครินทร์ เป็นต้น

2.2) สภาพการแข่งขัน

เนื่องจากความสะดวกในการเดินทาง และการเกิดขึ้นของโรงพยาบาลเฉพาะทางแบบต่างๆ
ส่งผลให้การแข่งขันของโรงพยาบาลเอกชนที่เป็นโรงพยาบาลทั่วไปซึ่งในอดีตมักจะแบ่งเฉพาะโรงพยาบาลที่อยู่ในพื้นที่เดียวกัน
กลับต้องแข่งขันกัน โรงพยาบาลที่อยู่ในพื้นที่เดียวกันและโรงพยาบาลนอกพื้นที่ดังนี้

ตารางเปรียบเทียบรายได้โรงพยาบาลเอกชนที่เป็นคู่แข่งขัน

+---------------+--------------+------+----+------+----+------+----+
| โรงพยาบาล     | บริษัท         | ร    | %  | ร    | %  | ร    | %  |
|               |              | ายได้ |    | ายได้ |    | ายได้ |    |
|               |              |      |    |      |    |      |    |
|               |              | รวม  |    | รวม  |    | รวม  |    |
|               |              | ปี 50 |    | ปี 51 |    | ปี 52 |    |
|               |              |      |    |      |    |      |    |
|               |              | (ล้าน |    | (ล้าน |    | (ล้าน |    |
|               |              | บาท) |    | บาท) |    | บาท) |    |
+===============+==============+======+====+======+====+======+====+
| 1.โร          | บมจ.ศิครินทร์   | 1    | 2  | 1    | 2  | 1    | 2  |
| งพยาบาลศิครินทร์ |              | ,069 | 5. | ,200 | 6. | ,248 | 5. |
|               |              |      | 51 |      | 99 |      | 69 |
+---------------+--------------+------+----+------+----+------+----+
| 2.โรงพย       | บ            | 887  | 2  | 1    | 2  | 1    | 2  |
| าบาลไทยนครินทร์ | มจ.โรงพยาบาล |      | 1. | ,017 | 2. | ,156 | 3. |
|               |              |      | 16 |      | 88 |      | 80 |
|               | ไทยนครินทร์    |      |    |      |    |      |    |
+---------------+--------------+------+----+------+----+------+----+
| 3.โ           | บจ           | 474  | 1  | 524  | 1  | 583  | 1  |
| รงพยาบาลสำโรง | ก.เอส.เมดิคอล |      | 1. |      | 1. |      | 2. |
|               |              |      | 30 |      | 78 |      | 00 |
|               | เอ็นเตอร์ไพรส์  |      |    |      |    |      |    |
+---------------+--------------+------+----+------+----+------+----+
| 4.โร          | บจก.โรง      | 450  | 1  | 507  | 1  | 544  | 1  |
| งพยาบาลวิภาราม | พยาบาลวิภาราม |      | 0. |      | 1. |      | 1. |
|               |              |      | 74 |      | 41 |      | 20 |
+---------------+--------------+------+----+------+----+------+----+
| 5.โ           | บจก.เปาโล    | 535  | 1  | 661  | 1  | 769  | 1  |
| รงพยาบาลเปาโล | สมุทรปราการ   |      | 2. |      | 4. |      | 5. |
| สมุทรปราการ    |              |      | 77 |      | 88 |      | 83 |
+---------------+--------------+------+----+------+----+------+----+
| 6.โรงพ        | บ            | 333  | 7. | 350  | 7. | 365  | 7. |
| ยาบาลเมืองสมุทร | จก.สมุทรเวชกิจ |      | 95 |      | 88 |      | 51 |
|               | จำกัด         |      |    |      |    |      |    |
| ปากน้ำ         |              |      |    |      |    |      |    |
+---------------+--------------+------+----+------+----+------+----+
| 7.โรง         | บจก.ไทยเฮลท์  | 443  | 1  | 186  | 4. | 193  | 3. |
| พยาบาลปิยะมินทร์ | เมนเทนเนนซ์   |      | 0. |      | 18 |      | 97 |
|               | ออนัย เซซั่น    |      | 57 |      |    |      |    |
+---------------+--------------+------+----+------+----+------+----+
| รวม           |              | 4    | 10 | 4    | 10 | 4    | 10 |
|               |              | ,191 | 0. | ,444 | 0. | ,858 | 0. |
|               |              |      | 00 |      | 00 |      | 00 |
+---------------+--------------+------+----+------+----+------+----+

ที่มา : กรมการค้าภายในกระทรวงพาณิชย์

1)  การแข่งขันในพื้นที่เดียวกัน

คู่แข่งหลักสำหรับการแข่งขันในพื้นที่เดียวกัน ได้แก่ โรงพยาบาลไทยนครินทร์
และโรงพยาบาลเปาโลสมุทรปราการ คลินิกหลักในการแข่งขันประกอบด้วยอายุรกรรมทั่วไป
กุมารเวชกรรม ศัลยกรรม(ฉุกเฉิน) การคลอดบุตร ฯลฯ

2)  คู่แข่งนอกพื้นที่การแข่งขัน

ในปัจจุบันผู้รับบริการสามารถเข้าถึงข้อมูลของแต่ละโรงยาบาลได้โดยง่าย
ประกอบกับแต่ละโรงพยาบาลสร้าง PACKAGE ออกมาแข่งขันกันส่งผลให้บางหัตถการที่ผู้ป่วยรอได้
(Elective Case) ผู้ป่วยจะเน้นการเปรียบเทียบและไปรับบริการ ณ
โรงพยาบาลที่คาดว่ามีความคุ้มค่าสูงสุด เช่น โรคทางสูตินรีเวช โรคกระดูกและข้อ
และการตรวจสุขภาพประจำปี เป็นต้น
ส่งผลให้สภาพการแข่งขันของโรงพยาบาลทั่วไปกว้างขึ้นกว่าเดิมมาก

2.3) ช่องว่างและโอกาสทางการตลาด

สำหรับโอกาสทางการตลาดที่สำคัญในปี 2554
ซึ่งจะเป็นช่องทางการส่งเสริมโอกาสเติบโตของโรงพยาบาลศิครินทร์ที่สำคัญได้แก่

1)  การขยายตัวของตลาด เขตกรุงเทพตะวันออก
    ยังคงครองแชมป์ของการขยายตัวของที่พักอาศัยและย่านธุรกิจการค้า

โครงการที่พักอาศัย – บ้านเดี่ยว โซนกรุงเทพตะวันออก

  --------- ------------------------- --------------------- --------------
  ลำดับ      โครงการ                   ที่ตั้ง                   จำนวน (หน่วย)

  1         ซิตี้โฮมคอนโด                สุขุมวิท 105             1,320

  2         ไอ คอนโด                  สุขุมวิท 105             1,386

  3         อีลีเมนต์ คอนโด              ศรีนครินทร์-ซีคอนสแควร์    1,115

  4         ลุมพินี วิลล์ ลาซาล-แบริ่ง       สุขุมวิท 105             1,028

  5         บี คอนโด                   บางนา-ตราด กม.5       404

  6         เดอะปาร์คแลนด์ศรีนครินทร์      ศรีนครินทร์ ลาซาล        878
            เลคไซต์                                          

  7         เดอะปาร์คแลนด์ศรีนครินทร์      ศรีนครินทร์ ลาซาล        1,200

  8         ศุภาลัยปาร์ค                 ศรีนครินทร์              1,618

  9         สปิริต คอนโด                ศรีนครินทร์              560

  10        มายคอนโด                  สุขุมวิท 103             336

  11        ไอดีโอมิกซ์ คอนโด            สุขุมวิท 103             1,172

  12        เดอะซีซั่น                   ศรีนครินทร์              550
  --------- ------------------------- --------------------- --------------

2)  การสร้าง valued ภายในของโรงพยาบาล โรงพยาบาลได้พัฒนาเพื่อสร้างคุณค่าใหม่ๆ
    ให้แก่ผู้รับบริการ

อยู่ตลอดเวลา หลายๆโครงการเริ่มในปลายไตรมาสที่ 4 ของปี 2553 ซึ่งผลลัพธ์จริงๆ จะเกิดในปี
2554 อาทิ

-   การขยายการเข้าถึงบริการ หรือ Midnight Clinics

-   การเปิดคลินิกเฉพาะทางเพิ่ม เช่น Trauma center หรือคลินิกพัฒนาการเด็ก

-   การ Renovation ทั้ง ward ผู้ป่วย

3)  การเติบโตจากการ Cross Sales ระหว่างคลินิก จากการเปิดคลินิกทางการแพทย์เพิ่มเติม
    ส่งผลให้การ

ปรึกษาและส่งต่อระหว่างทางคลินิกเป็นไปอย่างกว้างขวาง และครอบคลุมมากยิ่งขึ้น
จึงเป็นช่องทางสำคัญในการเพิ่มราได้จากลูกค้าเก่า

3.  การจัดหาผลิตภัณฑ์หรือบริการ

4.3.1 การจัดหายา เวชภัณฑ์และอุปกรณ์การแพทย์เพื่อจำหน่าย

วัตถุดิบที่สำคัญของบริษัท ได้แก่ ยาและเวชภัณฑ์ รวมทั้งเครื่องมือและอุปกรณ์ทางการแพทย์
ทั้งนี้บริษัทมีการสั่งซื้อทั้งยาและเวชภัณฑ์
รวมทั้งเครื่องมือและอุปกรณ์ทางการแพทย์จากในประเทศและต่างประเทศโดยผ่านผู้จำหน่ายและตัวแทนจำหน่ายในประเทศทั้งหมด
ในการคัดเลือกตัวแทนจำหน่าย บริษัทจะทำการประเมินและเปรียบเทียบความเหมาะสมในด้านราคา
ประสิทธิภาพในการส่งสินค้า และคุณภาพของสินค้าจากผู้จำหน่ายและตัวแทนจำหน่ายแต่ละราย

4.3.1 การจัดหาทีมแพทย์และพยาบาล

เนื่องจากบริษัทและผู้บริหารฝ่ายการแพทย์มีความสัมพันธ์ที่ดีกับโรงพยาบาลของรัฐและโรงพยาบาลสังกัดทบวงมหาวิทยาลัยหลายแห่ง
ทำให้สามารถจัดหาแพทย์ที่มีความเชี่ยวชาญในแต่ละสาขาเพื่อรองรับผู้ป่วยได้อย่างทั่วถึง
และสามารถจัดหาทีมพยาบาลที่มีประสบการณ์ได้อย่างรวดเร็ว มีประสิทธิภาพ

4.3.2 กำลังการบริการและปริมาณการให้บริการ

ในปี 2553 บริษัทมีกําลังการให้บริการรักษาผู้ป่วยนอกและผู้ป่วยใน
โดยรายละเอียดของกําลังการให้บริการและปริมาณการให้บริการของบริษัทสามารถสรุปตามตารางดังนี้

[TABLE]

การวิจัยและพัฒนา

การพัฒนาด้านคลินิก

 บริษัทฯ ยังคงมีเป้าหมายในการพัฒนาและยกระดับคลินิกประมาณ 1 – 2 คลินิก นอกจากนี้ยังเพิ่มน้ำหนักในการให้ความสำคัญกับการเพิ่มความสะดวกในการเข้าถึงบริการ (Accessable) โดยการเพิ่มการให้บริการในรูปแบบของ Midnight Clinics เพิ่มขึ้นตามทิศทางและ1 Life Style การใช้บริการของลูกค้าในแต่ละกลุ่ม

การพัฒนาด้านบริหารจัดการ

 การพัฒนาด้านการจัดการยังคงมุ่งเน้นใน 3 management models ประกอบด้วย

-   HA

-   JCI

-   TQA

การวิจัยทางการแพทย์ 

บริษัทฯ ยังไม่มีโครงการวิจัยทางการแพทย์โดยตรงในขณะนี้

โครงการในอนาคต

ในระยะ 1-3 ปี (พ.ศ.2554 – 2556) บริษัทฯ มีโครงการพัฒนาและขยายกิจการที่สำคัญ ดังนี้

1) โครงการยกระดับเป็นศูนย์การแพทย์เฉพาะทาง

-   Trauma Center

-   Midnight Clinic Phase II

-   Renovation และขยายพื้นที่บริการ OPD I

-   ศูนย์พัฒนาการเติบโตของเด็กเล็ก

2) โครงการพัฒนาด้านบริการ

-   โครงการลดระยะเวลาการรอรับบริการของ OPD

-   Sikarin Ambassador Program

-   Customer Refreshment PhaseII

3)  โครงการประกวดรับรองรางวัล TQC

4)  โครงการขอรับรองระบบ JCI

เป้าหมายการดำเนินธุรกิจ

1)  เป้าหมายการเติบโตด้านรายได้

ในปี 2554 บริษัท ฯตั้งเป้าหมายการเติบโตด้านรายได้ของโรงพยาบาลศิครินทร์
สำหรับผู้ป่วยทั่วไปที่ร้อยละ 15 และผู้ป่วยประกันสังคมที่ 125,000 ราย
ส่วนของโรงพยาบาลรัทรินทร์ ผู้ป่วยทั่วไปที่ร้อยละ 18 และผู้ป่วยประกันสังคมที่ 50,000 ราย

2)  เป้าหมายการเปิดให้บริการคลินิกเฉพาะทางและการขยายบริการ

  ---------- -------------------------------------- ----------------------
  ลำดับ       ศูนย์การแพทย์เฉพาะทางหรือบริการทางการแพทย์   เปิดดำเนินการ

  1          Trauma Center                          Q2/2011

  2          Renovation และขยาย OPD I               Q2-Q3/2011

  3          คลินิกพัฒนาการเด็ก                         Q1/2011

  4          ขยายห้องผ่าตัดรองรับ Trauma Center         Q3/2011

  5          Renovate Ward 7                        Q4/2011

  6          Midnight Clinics Phase II              Q2/2011
  ---------- -------------------------------------- ----------------------

3)  เป้าหมายการประกวดรางวัล TQA

บริษัทฯ เข้าร่วมประกวดรางวัลคุณภาพแห่งชาติ (TQA) ในปี 2554
โดยเป้าหมายหลักจะอยู่ที่รางวัล TQC –Thailand Quality Class

4)  เป้าหมายการขอรับรอง JCI

บริษัทฯ ได้เริ่มประยุกต์การบริหารคุณภาพโรงพยาบาลตามมาตรฐาน JCI มาตั้งแต่เดือนเมษายน
2553 โดยกำหนดเป้าหมายการตรวจรับรองในเดือนตุลาคม 2554

5)  เป้าหมายด้านการพัฒนาพฤติกรรมบริการ

บริษัทฯ มีเป้าหมายเพิ่มความพึงพอใจด้านพฤติกรรมบริการทั้งในส่วนของผู้ป่วยนอก และผู้ป่วยใน
โดยการใช้โปรแกรม Sikarin Ambassador Program
ซึ่งเป้าหมายที่สำคัญเพื่อเพิ่มทั้งอัตราความพึงพอใจและอัตราการแนะนำให้กลับมาใช้บริการซ้ำ

6)  เป้าหมายด้านการสนับสนุน และสร้างความเข้มแข็งแก่สังคม

ในปี 2554 บริษัทฯ กำหนดแผนการจัดกิจกรรมเพื่อสังคม ดังนี้

  ---------------------------------- --------------------------------------------------------
  โครงการ                            วัตถุประสงค์

  โครงการ Lucky All Month            จัดกิจกรรมที่เป็นสาระและความรู้ให้แก่เด็กนักเรียนตลอดทั้งปี 12 ครั้ง 12
                                     โรงเรียน

  โครงการ Sikarin Green Day          จัดกิจกรรมเพื่ออนุรักษ์พันธุ์เต่าทะเล เป็นกิจกรรมที่จัดต่อเนื่องทุกปีเป็นปีที่
                                     11ณ กองทัพเรือสัตหีบ

  โครงการ Sikarin Mini Marathon      เดิน – วิ่งการกุศลรายได้สมทบทุนให้มูลนิธิเด็กโรคหัวใจพิการแต่กำเนิด

  โครงการผ่าตัดเด็กโรคหัวใจพิการแต่กำเนิด   คัดกรองเด็กที่เป็นโรคหัวใจพิการแต่กำเนิด ให้แก่มูลนิธิเด็กโรคหัวใจฯ
                                     เพื่อทำการรักษาต่อ ณ สถาบันที่เหมาะสม

  โครงการเปิดบ้านเติมฝัน… สักวันจะเป็นหมอ   เป็นศูนย์กลางการเรียนรู้นอกห้องเรียนให้กับโรงเรียนในเขตชุมชนโดยรอบ

  โครงการเปิดโลกใหม่… เอาใจหนูๆ         จัดกิจกรรมให้กับเด็กๆ ในช่วงเปิดเทอม
                                     และจำลองบรรยากาศศูนย์กุมารเวชเป็นเมืองในจินตนาการ

  โครงการ Sikarin On Tour            จัดกิจกรรมส่งเสริมการดูแลรักษาฟัน
                                     สอนการแปรงฟันที่ถูกต้องให้กับเด็กนักเรียน

  Sikarin Summer Break Tour          จัดกิจกรรมให้ความรู้ด้านการดูแลสุขภาพผ่านกิจกรรมต่างๆ ให้กับเด็กๆ
                                     ในโรงเรียน
  ---------------------------------- --------------------------------------------------------

ทบทวนความก้าวหน้าของโครงการที่ผ่านมา

1)  ทบทวนการเติบโตด้านรายได้ และการเติบโตด้านผลกำไร

บริษัทฯ มีอัตราการเติบโตด้านรายได้ร้อยละ 9.42 และมีอัตราการเติบโตของกำไรสุทธิ ร้อยละ
23.36

2)  การพัฒนาคลินิกเฉพาะทางในปี 2553

โรงพยาบาลศิครินทร์ได้เปิดคลินิกเฉพาะทาง รวมทั้งได้เพิ่ม Sub Speciaties
ทางการแพทย์ที่สำคัญ ได้แก่

-   เปิดศูนย์ศัลยกรรมกระดูกและข้อ

-   เปิดศูนย์โรคระบบทางเดินอาหารและตับ

-   เปิดศูนย์การแพทย์เฉพาะทางสตรี ประกอบด้วย ศูนย์ผู้มีบุตรยาก , ศูนย์คุณแม่ตั้งครรภ์ ,
    ศูนย์รักษาโรคทางนรีเวช , ศูนย์ผ่าตัดผ่านกล้องทางนรีเวช

• เปิดศูนย์โรคระบบภูมิแพ

• เปิดศูนย์เบาหวานและต่อมไร้ท่อ

• ศูนย์จักษุ

สำหรับศูนย์ทันตกรรมช้ากว่ากำหนดการเดิม โดยจะเปิดได้ในเดือนมกราคม 2554

3)  การขอรับรองรางวัล TQC

บริษัทฯ เข้าประกวดรางวัลคุณภาพแห่งชาติในปี 2552 จาก Feedback Report
คะแนนที่ได้อยู่ประมาณ 300-320 คะแนน ซึ่งองค์กรที่จะได้รับรางวัลคุณภาพหน่วยงาน TQC
จะต้องได้คะแนนตั้งแต่ 350-600 คะแนน
โรงพยาบาลจึงได้นำคำแนะนำที่ได้มาปรับปรุงและส่งประกวดใหม่ในปี 2554

1)  การขอรับรองรางวัล JCI

การพัฒนาและประยุกต์ใช้ระบบ JCI ในปี 2553 ยังอยู่ในกรอบเวลาตามแผนที่กำหนดไว้
ซึ่งคาดว่าจะสามารถตรวจรับรองได้ตามแผนที่กำหนดคือ เดือนตุลาคม 2554

2)  การพัฒนาด้านพฤติกรรมบริการ

ในปี 2553 โปรแกรมการฝึกอบรมพนักงาน และโปรแกรม Recognition Program
ประมาณร้อยละ 60% ยังคง

มุ่งไปที่การพัฒนาด้านพฤติกรรมบริการ จากผลการวัดความพึงพอใจด้านบริการโดยรวม
ผู้ป่วยนอกระดับความพึงพอใจร้อยละ 75.56 ผู้ป่วยในร้อยละ 97.91
อัตราการแนะนำต่อให้มาใช้บริการของผู้ป่วยนอกร้อยละ 78.59
อัตราการแนะนำต่อให้มาใช้บริการของผู้ป่วยในร้อยละ 97.91

3)  การส่งเสริม และสร้างความเข้มแข็งแก่สังคม

ในปี 2553 โรงพยาบาลศิครินทร์ร่วมกับมูลนิธิโรคหัวใจในพระอุปถัมภ์
สมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์
มูลนิธิโรงพยาบาลบำรุงราษฎร์ สำนักงานเขตบางนา เขตสวนหลวง เขตประเวศ
โรงเรียนจังหวัดสมุทรปราการ โรงเรียนจังหวัดชลบุรี และโรงเรียนจังหวัดฉะเชิงเทรา
จัดโครงการ ผ่าตัดเด็กโรคหัวใจพิการแต่กำเนิดโดยมีเด็กเข้ารับการตรวจคัดกรองประมาณ 66 คน
และส่งตัวเพื่อรับการผ่าตัด 26 คน